<classify> Akizungumza kwa njia ya simu kutoka Mwanza jana, Mwenyekiti wa Klabu ya Kuogelea ya Mwanza MSC, Jason Miller, alisema wamejiandaa vilivyo kutwaa medali za dhahabu katika mashindano hayo ya siku mbili.Alisema Klabu ya Isamilo ndiyo inawakilisha mkoa huo katika mashindano hayo ambayo yanatarajiwa kushirikisha waogeleaji zaidi ya 400 kutoka klabu mbalimbali hapa nchini. Alisema wamekagua waogeleaji 21 kwa ajili ya mashindano hayo na kwa muda wote walikuwa katika mazoezi makali.Najua kuna ushindani mkubwa sana katika mashindano, tulifanya mazoezi kwa muda mrefu na kuwashindanisha staili mbalimbali za kuogelea, wote wameonesha muda mzuri na tupo tayari kwa mashindano, alisema Miller.Aliwataja wachezaji wake upande wa wasichana ni Anna Guild, Emma Imhoff, Bridget Peck, Rebecca Guild, Nandi OSullivan, Natalie Mulford, Sachi Buggana, Sofia Sanchez, Isobel Sanchez, Umi Kulthum na Maisah Pirani.Kwa upande wa wavulana ni Matthew Guild, Elia Imhoff, Eric Nixon, Khaleed Razac, Judah Miller, Caleb OSullivan, Delvin Barick, Jack Peck, Daniele Imhoff na Ezra Miller.Wakati Isamilo ikitamba, Klabu maarufu ya Dar Swim nayo imetamba kulibakisha taji la mashindano hayo kutokana na mazoezi ambayo wameyafanya.Katibu Mkuu wa Dar Swim, Inviolata Itatiro alisema jana kuwa wamejiandaa vilivyo kwa ajili ya kutwaa medali nyingi za zawadi na hasa ukizingatia waogeleaji wao wana uzoefu wa kimataifa.Inviolata alisema hivi karibuni walifanya vyema katika mashindano yaliyofanyika Dubai na kushirikisha waogeleaji kutoka nchi mbalimbali duniani.Tulishinda medali za dhahabu katika mashindano hayo, waogeleaji wetu wamepata uzoefu mkubwa, naamini watafanya vyema, alisema Inviolata, ambapo waogeleaji 40 wataiwakilisha klabu hiyo.Mratibu wa mashindano hayo, Alexander Mwaipasi alisema kuwa maandalizi yanaendelea vizuri na timu zaidi ya 15 zitashiriki katika mashindano hayo.  <topic>: michezo 